ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη αναδασωτέας έκτασης τριών τμημάτων,
συνολικού εμβαδού 39.303,33 τ.μ., στη θέση
«Μπαρκάρη Ρέμα ή Αχλαδούλες» της Τ.Κ. Σπάθαρι
Δ.Ε. Τροπαίων του Δήμου Γορτυνίας Π.Ε. Αρκαδίας.
Κήρυξη εκτάσεως ως αναδασωτέας, εμβαδού
250,87 τ.μ. στη θέση «Ασφακερό», ΤΚ Σουλίου, ΔΕ
Πατρών Δήμου Πατρέων Π.Ε. Αχαΐας.
ΑΠΟΦΑΣΕΙΣ
Αριθμ. 48510
(1)
Κήρυξη αναδασωτέας έκτασης τριών τμημάτων,
συνολικού εμβαδού 39.303,33 τ.μ., στη θέση
«Μπαρκάρη Ρέμα ή Αχλαδούλες» της Τ.Κ. Σπάθαρι Δ.Ε. Τροπαίων του Δήμου Γορτυνίας Π.Ε. Αρ-
καδίας.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ ΤΟΥ
ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Την παρ. 1 του άρθρου 117 του Συντάγματος της
Ελλάδας.
2. Την από 13-08-2021 Πράξη Νομοθετικού Περιεχομένου «Έκτακτα μέτρα για την αποτελεσματική προστασία
και την ταχεία αποκατάσταση του φυσικού περιβάλλοντος, την άμεση στήριξη των πληγέντων από τις πυρκα-
γιές Ιουλίου/Αυγούστου 2021 και συναφείς διατάξεις» (Α’
143), όπως κυρώθηκε με το άρθρο 2 του ν. 4824/2021
(Α’ 156).
3. Τα άρθρα 47 έως 55 του ν. 4915/2022 (Α’ 63).
4. Το π.δ. 6/2022 «Σύσταση και μετονομασία Γενικών
Γραμματειών, σύσταση Ειδικής Γραμματείας, μεταφορά
υπηρεσιών και αρμοδιοτήτων (Β’ 17).
5. Το π.δ. 29/2022 Τροποποίηση του π.δ. 132/2017
(Α’ 160) «Οργανισμός Υπουργείου Περιβάλλοντος και
Ενέργειας» (Α’ 77).
6. Την υπό στοιχεία ΥΠΕΝ/ΔΔΥ/48478/3594/16-05-2022
κοινή υπουργική απόφαση «Καθορισμός των διοικητικών λεπτομερειών μεταφοράς των δασικών υπηρεσιών,
του αντίστοιχου προσωπικού και λοιπών θεμάτων της
παρ. 5 άρθρου τρίτου της από 13-08-2021 Πράξης Νομοθετικού Περιεχομένου (Α’ 143), η οποία κυρώθηκε με
το άρθρο 2 του ν. 4824/2021 (Α’ 156)» (Β’ 2415).
7. Την υπό στοιχεία ΥΠΕΝ/ΔΝΕΠ/83988/2740/
25-08-2022 (Β’ 4528) απόφαση εξουσιοδότησης υπογραφής.
8. Την παρ. 1 του άρθρου 38 του ν. 998/1979 «Περί προστασίας των δασών και των δασικών εν γένει εκτάσεων
της χώρας» (Α΄ 289) όπως αντικαταστάθηκε με την παρ. 1
του άρθρου 35 του ν. 4280/2014 και τροποποιήθηκε με
το άρθρο 32 του ν. 4342/2015.
9. Τις παρ. 1 και 3 του άρθρου 41 του ν. 998/1979.
10. Την παρ. 1 του άρθρου 120 του ν. 1892/1990 «Για
τον εκσυγχρονισμό και την ανάπτυξη και άλλες διατάξεις» (Α΄ 101).
11. Τις διαταγές του Υπουργείου Γεωργίας: α) 160417/
1180/8-7-1980, β) 182447/3049/24-9-1980, γ) 168692/
3318/5-10-1981, δ) 85144/1468/9-9-92 και ε) 60284/
365/26-1-1994.
12. Την υπ’ αρ. οικ. 105204/2793/31-7-2002 διαταγή
ΥΠ.ΓΕ. «περί χαρακτηρισμού εκτάσεων-κήρυξης αυτών
ως αναδασωτέων».
13. Το υπ’ αρ. 221525/4195/21-09-2011 έγγραφο
Υ.Π.Ε.Κ.Α περί δυνατότητας άσκησης αιτήσεων ακυρώσεων κατά των αποφάσεων κήρυξης αναδάσωσης, ενώπιον
του Διοικητικού Εφετείου, στα πλαίσια εφαρμογής της
παρ. 1 του άρθρου 47 του ν. 3900/2010.
14. Την υπ’ αρ. 348746/11-10-2022 (ΑΔΑ:ΨΒΜ84653Π8ΝΑΡ) απόφαση κύρωσης Δασικού Χάρτη του συνόλου
της Π.Ε. Αρκαδίας του Γενικού Γραμματέα Υπουργείου
Περιβάλλοντος και Ενέργειας.
15. Η υπ’ αρ. 21531/20-01-2025 πρόταση του Δασαρχείου Βυτίνας μετά της συνημμένης εισηγήσεως για την
κήρυξη ως αναδασωτέων των αναφερομένων στο θέμα
εκτάσεων.
16. Τη σύμφωνη γνώμη της Διεύθυνσης Δασών Αρκαδίας, αποφασίζουμε:
Κηρύσσουμε ως αναδασωτέα, την έκταση δασικού χαρακτήρα, συνολικού εμβαδού 39.303,33 τ.μ., στη θέση
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
12 Μαρτίου 2025
ΤΕΥΧΟΣ  ΤΕΤΑΡΤΟ
Αρ. Φύλλου 106
14.03.2025 18:52:11
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 106/12.03.2025
«Μπαρκάρη Ρέμα ή Αχλαδούλες» Περιφέρειας Τ.Κ. Σπάθαρι, Δ.Ε. Τροπαίων του Δήμου Γορτυνίας Π.Ε. Αρκαδίας,
η οποία καταστράφηκε από πυρκαγιά που εξερράγη στις
18-08-2024 και αποτελείται από τρία τμήματα τα οποία
προσδιορίζονται ως κάτωθι:
Τμήμα 1:
Το τμήμα 1 (1-2-3-……-17-18-1) εμβαδού 4.212,52 τ.μ.
απεικονίζεται στο από 20-01-2025 συνημμένο τοπογραφικό διάγραμμα που συνέταξε η Δασολόγος του Δασαρ-
χείου Βυτίνας Όλγα Μουσκαφίδου, κλίμακας 1:2.000, το
οποίο αποτελεί αναπόσπαστο μέρος της απόφασης και
συνορεύει σύμφωνα με τον κυρωμένο Δασικό Χάρτη,
γύρωθεν με εκτάσεις που δεν διέπονται από τις διατάξεις
της Δασικής Νομοθεσίας.
Τμήμα 2:
Το τμήμα 2 (1-2-3-…..-26-27-1) εμβαδού 20.971,42 τ.μ.,
απεικονίζεται στο από 20-01-2025 συνημμένο τοπογραφικό διάγραμμα που συνέταξε η Δασολόγος του Δασαρ-
χείου Βυτίνας Όλγα Μουσκαφίδου, κλίμακας 1:4.000, το
οποίο αποτελεί αναπόσπαστο μέρος της απόφασης και
συνορεύει σύμφωνα με τον κυρωμένο Δασικό Χάρτη,
Βόρεια και βορειοδυτικά: με δασικές εν γένει εκτάσεις
των παρ. 1,2,3,4 και 5 του άρθρου 3 του ν. 998/1979.
Δυτικά και βορειοανατολικά: με εκτάσεις που δεν διέπονται από τις διατάξεις Δασικής Νομοθεσίας.
Ανατολικά: με δασικές εν γένει εκτάσεις των παρ. 1,2,3,4
και 5 του άρθρου 3 του ν. 998/1979.
Νότια: με δασικές εν γένει εκτάσεις των παρ. 1,2,3,4
και 5 του άρθρου 3 του ν. 998/1979 και με εκτάσεις που
δεν διέπονται από τις διατάξεις Δασικής Νομοθεσίας.
Τμήμα 3:
Το τμήμα 3 (1-2-3-…..-21-22-1) εμβαδού 14.119,39 τ.μ.,
απεικονίζεται στο από 20-01-2025 συνημμένο τοπογραφικό διάγραμμα που συνέταξε η Δασολόγος του Δασαρ-
χείου Βυτίνας Όλγα Μουσκαφίδου, κλίμακας 1:3.000, το
οποίο αποτελεί αναπόσπαστο μέρος της απόφασης και
συνορεύει σύμφωνα με τον κυρωμένο δασικό χάρτη:
Βόρεια και Ανατολικά: με δασικές εν γένει εκτάσεις των
παρ. 1,2,3,4 και 5 του άρθρου 3 του ν. 998/1979.
Νότια: με δασικές εν γένει εκτάσεις των παρ. 1,2,3,4
και 5 του άρθρου 3 του ν. 998/1979.
Δυτικά: με εκτάσεις που δεν διέπονται από τις διατάξεις Δασικής Νομοθεσίας.
Σκοπός της κήρυξης της εν λόγω έκτασης ως αναδασωτέας, είναι η διατήρηση του δασικού χαρακτήρα
της, ο αποκλεισμός διάθεσής της για άλλη χρήση και η
αποκατάσταση της καταστραφείσας δασικής βλάστησης
αποτελούμενης από άτομα πρίνου, δρυός και γκορτσιάς
δενδρώδους και θαμνώδους μορφής.
Με την παρούσα απόφαση δεν προκαλείται δαπάνη
σε βάρος του κρατικού προϋπολογισμού.
Κατά της παρούσας δύναται να ασκηθεί αίτηση ακυρώσεως ενώπιον του Διοικητικού Εφετείου, εντός εξήντα
ημερών, από την επομένη της δημοσιεύσεώς ή κοινοποιήσεώς της.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 106/12.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 106/12.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 106/12.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 106/12.03.2025
Η απόφαση αυτή να δημοσιευθεί στην Εφημερίδα της
Κυβερνήσεως.
Τρίπολη, 5 Φεβρουαρίου 2025
Με εντολή Γενικού Γραμματέα Δασών
Ο Προϊστάμενος Επιθεώρησης Εφαρμογής
Δασικής Πολιτικής Πελοποννήσου,
Δυτικής Ελλάδας και Ιονίου
ΝΙΚΉΤΑΣ ΜΆΖΗΣ
Ι
Αριθμ. 48634
(2)
Κήρυξη εκτάσεως ως αναδασωτέας, εμβαδού
250,87 τ.μ. στη θέση «Ασφακερό», ΤΚ Σουλίου,
ΔΕ Πατρών Δήμου Πατρέων Π.Ε. Αχαΐας.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ ΤΟΥ
ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου
117 του Συντάγματος της Ελλάδας.
2. Τον ν. 3200/1955 «Περί διοικητικής αποκέντρωσης
όπως αυτές τροποποιήθηκαν μεταγενέστερα».
3. Το άρθρο 2 του ν. 4824/2021 (Α’ 156) με το οποίο
κυρώθηκε η από 13-08-2021 Πράξη Νομοθετικού Περιεχομένου «Έκτακτα μέτρα για την αποτελεσματική
προστασία και την ταχεία αποκατάσταση του φυσικού
περιβάλλοντος, την άμεση στήριξη των πληγέντων από
τις πυρκαγιές Ιουλίου/Αυγούστου 2021 και συναφείς διατάξεις» (Α’ 143).
4. Τα άρθρα 47 έως 55 του ν. 4915/2022 (Α’ 63).
5. Το π.δ. 6/2022 «Σύσταση και μετονομασία Γενικών
Γραμματειών, σύσταση Ειδικής Γραμματείας, μεταφορά
υπηρεσιών και αρμοδιοτήτων» (Β’ 17).
6. Το π.δ. 29/2022 (Α’ 77) Τροποποίηση του π.δ. 132/
2017 «Οργανισμός Υπουργείου Περιβάλλοντος και Ενέργειας» (Α’ 160).
7. Την υπό στοιχεία ΥΠΕΝ/ΔΔΥ/50878/3749/
20-05-2022 (ΨΓΒΩ4653Π8-ΩΧ6) εγκύκλιο του ΥΠΕΝ.
8. Την υπό στοιχεία ΥΠΕΝ/ΔΔΥ/48478/3594/
16-05-2022 κοινή υπουργική απόφαση «Καθορισμός
των διοικητικών λεπτομερειών μεταφοράς των δασικών υπηρεσιών, του αντίστοιχου προσωπικού και
λοιπών θεμάτων της παρ. 5 άρθρου τρίτου της από
13-08-2021 Πράξης Νομοθετικού Περιεχομένου (Α’ 143),
η οποία κυρώθηκε με το άρθρο 2 του ν. 4824/2021
(Α’ 156)» (Β’ 2415).
9. Την υπό στοιχεία ΥΠΕΝ/ΔΝΕΠ/68754/2347/
19-07-2022 απόφαση του Υπουργού Περιβάλλοντος
και Ενέργειας «Εξουσιοδότηση υπογραφής ’’Με εντολή
Υπουργού’’, του Υπουργού Περιβάλλοντος και Ενέργειας και ’’Με εντολή Υπηρεσιακού Γραμματέα’’, του Υπη-
ρεσιακού Γραμματέα του Υπουργείου Περιβάλλοντος
και Ενέργειας (Υ.Π.ΕΝ.), κατά λόγο αρμοδιότητας, στους
Προϊσταμένους των Επιθεωρήσεων Εφαρμογής Δασικής
Πολιτικής της Γενικής Γραμματείας Δασών του Υ.Π.ΕΝ. και
στους Προϊσταμένους των Διευθύνσεων, Δασαρχείων
και Τμημάτων που υπάγονται σε αυτές» (Β’ 4041).
10. Την υπό στοιχεία ΥΠΕΝ/ΔΝΕΠ/83988/2740/
25-08-2022 κοινή υπουργική απόφαση του Υπουργού,
Υφυπουργού και Γενικού Γραμματέα Δασών του Υπουργείου Περιβάλλοντος και Ενέργειας περί «Εξουσιοδότη-
ση υπογραφής ’’Με εντολή Υπουργού’’ του Υπουργού
Περιβάλλοντος και Ενέργειας, ’’Με εντολή Υφυπουργού’’ του Υφυπουργού Περιβάλλοντος και Ενέργειας
και ’’Με εντολή Γενικού Γραμματέα Δασών’’ του Γενικού
Γραμματέα Δασών του Υπουργείου Περιβάλλοντος και
Ενέργειας, κατά λόγο αρμοδιότητας, στον Προϊστάμενο
της Γενικής Διεύθυνσης Δασών και Δασικού Περιβάλλοντος της Γενικής Γραμματείας Δασών του Υ.Π.ΕΝ., στους
Προϊστάμενους των Επιθεωρήσεων Εφαρμογής Δασικής
Πολιτικής και στους Προϊστάμενους των Διευθύνσεων,
Δασαρχείων και Τμημάτων που υπάγονται σε αυτές»
(Β’ 4528).
11. Τις υπ’ αρ. 160417/1180/08-07-1980 και 182447/
3049/24-09-1980 διαταγές του Υπουργείου Γεωργίας.
12. Το γεγονός ότι η εν λόγω έκταση είχε κηρυχθεί
αναδασωτέα για προστατευτικούς λόγους με την υπ’ αρ.
102293/13-09-1934 (Β’ 133) απόφασης του Υπουργού
Γεωργίας κήρυξης έκτασης ως αναδασωτέα.
13. Την υπ’ αρ. 32554/27-01-2025 αναφορά του Δασαρχείου Πατρών, με την οποία προτείνεται η κήρυξη
ως αναδασωτέας της αναφερόμενης στο θέμα έκτασης
λόγω εκχέρσωσης.
14. Τη σύμφωνη γνώμη της Διεύθυνσης Δασών Αχαΐας,
αποφασίζουμε:
Κηρύσσουμε ως αναδασωτέα, με σκοπό την αποκατάσταση με φυσική αναγέννηση ή τεχνητή αναδάσωση
της δασικής βλάστησης που καταστράφηκε διά εκχέρσωσης, έκταση Δημόσιου Δάσους αείφυλλων πλατύφυλ-
λων (πρίνους, σχίνα, φυλίκι κ.λπ.) με ποσοστό κάλυψης
70-80%, εμβαδού 250,87 τ.μ. στη θέση «Ασφακερό»,
ΤΚ Σουλίου, ΔΕ Πατρών, Δήμου Πατρέων, Π.Ε. Αχαΐας, η
οποία αποτελείται από τα σημεία 1-2-3-….16-17-1 όπως
αυτά φαίνονται και περιγράφονται στο συνημμένο τοπογραφικό διάγραμμα κλίμακας 1:200 το οποίο συνοδεύει
την παρούσα και έχει όρια:
Βόρεια: Με δημόσιο δάσος.
Νότια: Με δημόσιο δάσος.
Ανατολικά: Με δασικές εκτάσεις και μη δασικές.
Δυτικά: Με δημόσιο δάσος.
Επιτρέπεται υποβολή κατ’ αυτής αίτησης ακύρωσης στο οικείο Διοικητικό Εφετείο (άρθρο 47 του
ν. 3900/2010, Α’ 213) μέσα σε προθεσμία (60) ημερών
που αρχίζει από την επομένη της δημοσίευσης ή κοινοποίησης της (άρθρο 46 του π.δ. 18/1989, Α’ 8).
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 106/12.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 106/12.03.2025
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 5 Φεβρουαρίου 2025
Με εντολή Γενικού Γραμματέα Δασών
Ο Προϊστάμενος Επιθεώρησης Εφαρμογής Δασικής Πολιτικής
Πελοποννήσου, Δυτικής Ελλάδας και Ιονίου
ΝΙΚΉΤΑΣ ΜΆΖΗΣ

[Source: 20250400106.pdf | Tokens: 10049]